
	Til høringsparterne på vedlagte eksterne høringsliste
 
 

Høring vedr. bekendtgørelse om fællesafgørelser i arbejdsskadesager
Arbejdstilsynet sender her udkast til bekendtgørelse om fællesafgørelser i arbejdsskadesager i høring. 	
Udkastet til bekendtgørelsen er en konsekvens af det kommende lovforslag om lov om arbejdsskadesikring for udsendt personel på statens område m.v. Med henblik på, at bekendtgørelsen kan træde i kraft samtidig med loven, sendes udkastet i høring på nuværende tidspunkt. 
Høringen foretages med forbehold for Folketingets vedtagelse af forslag til lov om arbejdsskadesikring for udsendt personel på statens område m.v. Lovforslaget var i offentlig høring den 31. august 2026 til 28. september 2026.
Bekendtgørelsen udmønter den i lovforslaget foreslåede § 48 b, stk. 1, i arbejdsskadesikringsloven. Den foreslåede § 48 b, stk. 1, giver beskæftigelsesministeren bemyndigelse til at fastsætte nærmere regler om Arbejdsmarkedets Erhvervssikrings adgang til at træffe fællesafgørelser om vurdering af og eventuel tilkendelse af godtgørelse for det samlede mén eller erstatning for det samlede tab af erhvervsevne i en bekendtgørelse.   
Bekendtgørelsen fastsætter på den baggrund de nærmere rammer for fællesafgørelser. Bekendtgørelsen kodificerer Arbejdsmarkedets Erhvervssikrings eksisterende praksis for fællesafgørelser med enkelte undtagelser. Overordnet indeholder bekendtgørelsen bl.a. følgende krav: 
· Tilskadekomne har to eller flere arbejdsskadesager med overlappende følger og tæt tidsmæssig sammenhæng. 
· Der kan træffes fællesafgørelse for enten ulykkessager eller erhvervssygdomssager. 
· Der kan træffes fællesafgørelser for skader hos samme arbejdsgiver med samme forsikringsselskab ved arbejdsulykker, og arbejdsgivere inden for samme brancheundergruppe ved erhvervssygdomme.  
· Som noget nyt vil det fremover være muligt at træffe en fællesafgørelse for personer, der er fyldt 40 år, selvom tilskadekomne har haft fødselsdag mellem skaderne.
Arbejdstilsynet skal anmode om eventuelle høringssvar senest den 20. november 2026. Høringssvar bedes sendes til Arbejdstilsynet (at@at.dk), Mette Ploug Krølner (mpk@at.dk) og undertegnet (cty@at.dk) med angivelse af sagsnr. 2026-123255.

